text: Skeiðsluttakarar hava grundleggjandi førleikar í veving. Á skeiðnum veva vit størri royndir við løriftsvond sum grundarlagi og nýta ymiskar teknikkir og ymiskt tilfar.
text: #000006
text: Vit bjóða tilfarinum av og arbeiða við mynstrum og teknikkum, sum geva einstaka skeiðsluttakaranum frælsi til at royna møguleikar við ymiskum tilfari og liteffektum– alt við somu grundbinding sum grundarlagi.
text: #000007
text: Vit veva størri royndir á rammuvevinum og tú fært uppskriftir saman við vevroyndum við tær til hús, tá skeiðið endar.
text: #000008
text: Vit bjóða ein møguleika at savna seg um eitt handverk, har stundir eru hjá hvørjum einstakum at fara í dýbdina og skapa. Um tú ætlar at nema tær meira kunnleika innan veving, so er rammuveving eitt gott grundarlag at byggja á.
text: #000009
text: Poulina Jóanesardóttir hevur – umframt útbúgving frá Kerteminde Håndarbejdsseminarium – verið í 4 ára verkstaðslæru á vevstovu hjá Olevinu Joensen, vevara.
text: #000010
text: Í 1991 gjørdist hon sjálvstøðug vinnurekandi við egnum vevverkstaði. Gjøgnum tíðina hevur hon m.a. vovið kirkjuklæði til Kvívíkar, Húsavíkar og Miðvágs kirkjur, og luttikið á listaframsýningum uttanlands í USA, Íslandi og í Skandinavia, eins og á framsýningum í Føroyum bæði sum handverkari og listafólk.
text: #000012